नई दिल्ली: बॉलीवुड से ‘बधाई हो (Badhaai Ho)' जैसी दिल-दिमाग से बनाई गई फिल्म की उम्मीद कम ही रहती है और फिल्म के ट्रेलर से लेकर इसके खत्म होने तक दिमाग में यही डर कौंधता रहा कि अच्छे-खासे विषय का कचूमर न निकाल दिया जाए. शांतनु श्रीवास्तव और अक्षत घिल्डियाल ने कहानी को शानदार ढंग से लिखा है तो अमित रविंद्रनाथ शर्मा ने उतनी ही खूबसूरती के साथ फिल्म को परदे पर उकेरा है. फिर आयुष्मान खुराना (Ayushmann Khurrana) समेत पूरा परिवार ही परदे पर छाया रहता है, और फिल्म किसी एक एक्टर की नहीं बल्कि कहानी से लेकर हरेक कैरेक्टर की रहती है. ‘बधाई हो (Badhaai Ho)' हर मोर्चे पर एंटरटेन करती है, और चेहरे पर मुस्कान लाने का कोई मौका नहीं छोड़ती है.